รัฐบาลไทย-ข่าวทำเนียบรัฐบาล-การประชุมสมัชชาสิ่งแวดล้อมแห่งสหประชาชาติ สมัยที่ ๓
วันพุธที่ 6 ธันวาคม 2560
การประชุมสมัชชาสิ่งแวดล้อมแห่งสหประชาชาติ สมัยที่ ๓
การประชุมสมัชชาสิ่งแวดล้อมแห่งสหประชาชาติ สมัยที่ ๓
การประชุมสมัชชาสิ่งแวดล้อมแห่งสหประชาชาติ สมัยที่ ๓ (The Third Session of the United Nations Environment Assembly: UNEA3) กําหนดจัดขึ้นระหว่างวันที่ ๔-๖ ธันวาคม ๒๕๖๐
ณ สํานักงานใหญ่โครงการสิ่งแวดล้อมแห่งสหประชาชาติ กรุงไนโรบี สาธารณรัฐเคนยา โดยมีหัวข้อหลัก “การก้าวสู่โลกที่ปราศจากมลพิษ” (Pollution Free Planet) โดยเอกอัครราชทูตไทยประจํากรุงไนไรบีและผู้แทนถาวรแห่งประเทศไทยประจําโครงการสิ่งแวดล้อมแห่งสหประชาชาติ (นายเชิดเกียรติ อัตถากร) ทําหน้าที่หัวหน้าคณะผู้แทนไทย พร้อมด้วยรองอธิบดีกรมทรัพยากรทางทะเลและชายฝั่ง (นายโสภณ ทองดี) ผู้แทนกรมควบคุมมลพิษ กรมทรัพยากรทางทะเลและชายฝั่ง กระทรวงสาธารณสุข กระทรวงการต่างประเทศ และสํานักความร่วมมือด้านทรัพยากรธรรมชาติและสิ่งแวดล้อมระหว่างประเทศ สํานักงานปลัดกระทรวงทรัพยากรธรรมชาติและสิ่งแวดล้อม
เมื่อวันที่ ๔ ธันวาคม ๒๕๖๐ ซึ่งเป็นพิธีเปิดการประชุม UNEA 3 รัฐมนตรีว่าการกระทรวงสิ่งแวดล้อมและพลังงาน คอสตาริกา ในฐานะ President UNEA3 กล่าวถึงความท้าทายที่ทั่วโลกกําลังเผชิญเกี่ยวกับปัญหามลพิษ ซึ่งส่งผลกระทบต่อสิ่งแวดล้อมและสุขภาพของมนุษย์ และเน้นย้ําให้รัฐบาลกําหนดนโยบาย รวมถึงภาคส่วนทุกส่วนในการร่วมกันแก้ไขปัญหา เพื่อก้าวไปสู่วาระการพัฒนาที่ยั่งยืน โดยไม่ทิ้งใครไว้เบื้องหลัง นอกจากนั้นแล้ว รัฐมนตรีว่าการกระทรวงสิ่งแวดล้อม สาธารณรัฐเคนยา กล่าวต้อนรับผู้เข้าร่วมประชุม และกล่าวถึงความสําเร็จในการห้ามการใช้ พลาสติก ซึ่งต้องการการมีส่วนร่วมจากทุกภาคส่วน และย้ําถึงความสําคัญของ UNEA ในการเป็นหน่วยงานผู้กําหนดนโยบายด้านสิ่งแวดล้อมระดับโลก ตามผลลัพธ์การประชุมrio+20 "future we want"
ในการนี้ เอกอัครราชทูตไทยประจํากรุงไนโรบีได้กล่าวถ้อยแถลง ถึงความสําคัญของการแก้ไขปัญหามลพิษซึ่งเชื่อมโยงไปสู่เป้าหมายการพัฒนาที่ยั่งยืน โดยประเทศไทยน้อมนําปรัชญาเศรษฐกิจพอเพียงของพระบาทสมเด็จพระเจ้าอยู่หัวภูมิพลอดุลยเดช (SEP for SDGs) ใช้เป็นแนวทางในการดําเนินงานเพื่อการพัฒนาที่ยั่งยืนและให้ความร่วมมือกับประเทศกําลังพัฒนาต่างๆเพื่อร่วมแลกเปลี่ยนเรียนรุ้ร่วมกัน นอกจากนั้นแล้ว รัฐบาลไทยให้ความสําคัญกับทุกภาคส่วนในการร่วมดําเนินงานเพื่อแก้ไขปัญหา สําหรับการดําเนินงานด้านการจัดการมลพิษมียุทธศาสตร์การจัดการมลพิษ 20 ปี ยุทธศาสตร์อนามัยสิ่งแวดล้อม สําหรับประเด็นด้านมลพิษทางทะเล รัฐบาลไทยให้ความสําคัญอย่างมาก และมีผลการดําเนินงานทั้งในเรื่องโครงการนําร่องการเลิกใช้พลาสติกหุ้มฝาขวดน้ําดื่ม (Plastic Bottle Cap Seal) การประกาศจัดระเบียบการงดสูบและทิ้งก้นบุหรี่ รวมทั้งขยะบนชายหาดโดยในการประชุมUN Oceans Conference ประเทศไทยได้ร่วมประกาศคํามั่นในการต่อสู้กับปัญหาขยะในทะเล และความร่วมมือระดับภูมิภาคในการแก้ไขปัญหาขยะในทะเล โดยมีบทบาทสําคัญให้เกิดการแลกเปลี่ยนองค์ความรู้ด้านการจัดการขยะทะเลของกลุ่มภูมิภาคอาเซียนในการเป็นเจ้าภาพจัดการประชุม ASEAN Conference on Reducing Marine Debris in ASEAN Region เมื่อเดือนพฤศจิกายน ๒๕๖๐ นอกจากนั้น ประเทศไทยอยู่ระหว่างการพัฒนาร่างพระราชบัญญัติการจัดการซากผลิตภัณฑ์เครื่องใช้ไฟฟ้าและอุปกรณ์อิเล็กทรอนิกส์ ทั้งนี้ รัฐบาลส่งเสริมให้ทั้งภาครัฐ ภาคเอกชน และประชาชน เข้ามามีส่วนร่วมในการดําเนินงานการพัฒนาที่ยั่งยืน โดยเฉพาะกิจกรรมที่เกี่ยวข้องกับการต่อสู้กับมลพิษ อาทิ zero waste Thailand, Zero Waste Community และ Zero Waste School และกระตุ้นให้ทุกภาคส่วนมีส่วนร่วมในการพัฒนาไปสู่โลกที่ปราศจากมลพิษ เพื่อเราและคนรุ่นต่อๆไปให้สามารถดํารงชีวิตได้อย่างมีความสุข